
Na podlagi 25. in 147. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22, 54/22 – ZUPŠ-1, 114/23, 136/23 – ZIUZDS in 70/25 – ZUTD-I – ZDR-1),ter četrte točke prvega odstavka 76. člena Zakona o javnih uslužbencih (Uradni list RS, 32/25; v nadaljevanju ZJU-1).
Uprava RS za varno hrano, veterinarstvo in varstvo rastlin objavlja javno objavo za zasedbo prostega uradniškega delovnega mesta


SEKRETAR (DM 663), za določen čas do 31. 12. 2026, s krajšim delovnim časom do največ 8 ur tedensko, za opravljanje dopolnilnega dela po 147. členu ZDR-1, zaradi začasno povečanega obsega dela.

Kandidati, ki se bodo prijavili na prosto delovno mesto, morajo izpolnjevati naslednje pogoje: 

· Visokošolsko univerzitetno izobraževanje (prejšnje)/ visokošolska univerzitetna izobrazba (prejšnja); specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja); magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja); magistrsko izobraževanje (druga bolonjska stopnja/magistrska izobrazba (druga bolonjska stopnja);  
· najmanj 7 let delovnih izkušenj(1),

· opravljen strokovni izpit iz upravnega postopka(2),

· osnovna raven znanja tujega jezika,
· znanje uradnega jezika,
· kandidat mora biti ob sklenitvi pogodbe o zaposlitvi zaposlen za polni delovni čas pri drugem delodajalcu(3),

· državljanstvo Republike Slovenije,
· ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,

· zoper kandidata ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.
(1) Kot delovne izkušnje se šteje delovna doba na delovnem mestu, za katero se zahteva ista raven izobrazbe, in čas pripravništva na isti ravni izobrazbe, ne glede na to, ali je bila pogodba o zaposlitvi sklenjena oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva za eno raven nižja izobrazba, razen pripravništva na takem delovnem mestu. Kot delovne izkušnje se upošteva tudi delo brez sklenjene pogodbe o zaposlitvi na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo s pogodbo o zaposlitvi oziroma z verodostojno listino, iz katerih sta razvidna obdobje opravljanja in zahtevnost dela ter raven izobrazbe, ki se zahteva za opravljanje tega dela.
Zahtevane delovne izkušnje se skrajšajo za tretjino, če ima kandidat zaključen specialistični študij, magisterij znanosti ali doktorat znanosti.
Za delovna mesta ali nazive se predpisane delovne izkušnje skrajšajo za eno leto, če naloge na tem delovnem mestu opravlja javni uslužbenec, ki ima opravljen pravniški državni izpit ali pravosodni izpit.
(2) Pri izbranem kandidatu se bo preverjalo, ali ima opravljen strokovni izpit iz upravnega postopka. V nasprotnem primeru bo moral izbrani kandidat strokovni izpit opraviti najkasneje v šestih mesecih od sklenitve delovnega razmerja za delovno mesto, kjer je strokovni izpit iz upravnega postopka določen kot pogoj za zasedbo delovnega mesta.

(3) Pred sklenitvijo pogodbe o zaposlitvi bo moral izbrani kandidat predložiti pisno soglasje delodajalca, pri katerem je zaposlen za polni delovni čas.

Delovne naloge:

- priprava in organizacija izobraževanj za izpolnjevanje posebnih minimalnih zahtev za uradne veterinarje, uradne pomočnike in drugo osebje, ki ga v skladu z veljavno zakonodajo imenujejo pristojni organi; 

- sodelovanje pri pripravi strokovnih gradiv s področja usposabljanja; 

- izvajanje drugih nalog po navodilih nadrejenega.

Prijava na prosto delovno mesto mora biti obvezno pripravljena in oddana na obrazcu z oznako »Obrazec DM 663«, ki je priloga tega razpisa, z natančno izpolnjenimi vsemi rubrikami in podpisanimi izjavami. Kandidat lahko po lastni presoji obrazcu prijave priloži tudi kratek življenjepis.                                                                                                              

Izbrani kandidat bo delo opravljal na delovnem mestu sekretar, vendar ne bo imenovan v naziv. Pravice mu bodo določene glede na naziv sekretar. Izhodiščni plačni razred delovnega mesta je 32. plačni razred (3.163,06 EUR bruto). Navedeni znesek velja za polni delovni čas.
Izbrani kandidat bo delo opravljal v prostorih Uprave RS za varno hrano, veterinarstvo in varstvo rastlin na naslovu Dunajska 22, 1000 Ljubljana, oz. v drugih prostorih, kjer Uprava RS za varno hrano, veterinarstvo in varstvo rastlin opravlja svoje naloge.
 

Kandidat vloži prijavo v pisni obliki na obrazcu z oznako »Obrazec DM 663«, ki jo pošlje v zaprti ovojnici z označbo: »javna objava - sekretar št. 1005-12/2026-2337« na naslov: Uprava RS za varno hrano, veterinarstvo in varstvo rastlin, Dunajska 22, 1000 Ljubljana, in sicer v roku 3 dni po objavi na Zavodu RS za zaposlovanje in na spletišču državne uprave GOV.SI. Za pisno obliko prijave se šteje tudi elektronska oblika, poslana na elektronski naslov: gp.uvhvvr@gov.si, pri čemer veljavnost prijave ni pogojena z elektronskim podpisom. 

 

Kandidati bodo o izboru pisno obveščeni. 
Informacije o izvedbi javne objave daje Ksenija Jelančič (01 300 13 13).
Opomba: V besedilu uporabljeni izrazi, zapisani v moški slovnični obliki, so uporabljeni kot nevtralni za ženske in moške. 

                                                                                                             Andreja Bizjak
      







       v. d. generalna direktorica

